২৩. পূর্ব পাকিস্তান পর্বে ‘চলচ্চিত্র পরিষদ’ বলে একটি সংগঠনের কথা ভেবেছিলেন চলচ্চিত্র সংসদ আন্দোলনকারীরা। এ সম্পর্কে লেখা হয়েছিল, ‘চলচ্চিত্র পরিষদ চিত্রপ্রদর্শনে বিকল্প পদ্ধতি অনুসরণ করতে পারে। শিল্পছবি প্রদর্শন হেতু … দেশের বিভাগীয় শহরের কতিপয় প্রেক্ষালয়ের সাথে পরিষদ চুক্তিবদ্ধ হতে পারে। চলচ্চিত্র পরিষদ হবে যৌথ বেসরকারী স্বায়ত্তশাসিত প্রতিষ্ঠান – সরকারী সংস্থা নয়, নয় ব্যক্তিগত, গোষ্ঠীগত বাণিজ্যিক প্রতিষ্ঠান। পরিষদে প্রদর্শন, বিনিয়োগ (চলচ্চিত্র নির্মাণ) প্রকরণ, সংরক্ষণ, আমদানী-রপ্তানী-প্রকাশনা-গ্রন্থাগার বিভাগ অন্তর্ভুক্ত হলে স্বয়ংসম্পূর্ণ প্রতিষ্ঠানে রূপান্তরিত হবার সম্ভাবনা প্রোজ্জ্বল।’